Vreugde vir Larissa - McGregor Reeks 3: Elsa Winckler,McGregor Reeks Graffiti Boeke
Soek resultate: Elsa Winckler
Vreugde vir Larissa - McGregor Reeks 3
Ricardo Jantjies wat die jong Chandré beroof en aangerand het, word onskuldig bevind. Larissa was die prokureur.
Net daar besluit Larissa om Nederland toe te gaan om verder te gaan studeer. Sy kom egter terug toe sy uitvind dat die jong kind vermoor is.
Larissa weet dit was Ricardo Jantjies.
Terug in Suid­-Afrika word sy met Gideon gekonfronteer wat 'n baie swaar verlede en trauma het wat hy moet verwerk.
Intussen begin Ricardo Larissa agtervolg en val haar amper aan, maar Gideon en die polisie gryp in.
Op die ou end kry Larissa en Gideon dit reg om hulle trauma te verwerk en al die ou vriende kom bymekaar vir Larissa en Gideon se troue.
Hy kyk altyd af teen sy neus na haar, maar hy mag dalk net vind dat hy nie sonder haar kan leef nie ... Bella is die jongste van drie susters. Haar susters, Leen en Livie is onderskeidelik in die vorige twee boeke in die reeks getroud. Tannie Peet se testament bepaal dat die drie susters elkeen afsonderlik vir 'n maand in haar huis op Greyton moet woon ten einde hul erfporsie te kan ontvang. Die hond Skim speel 'n noemenswaardige rol in die verhaal en slaag daarin om telkens die held en heldin by mekaar uit te bring. Wian is die apteker op die dorp en worstel met sy eie probleme. Hy moes as jong man omsien na sy drie jonger broers toe sy ouers onverwags gesterf het in 'n motorongeluk. Hy sien nie kans om weer so 'n groot verantwoordelikheid na te kom nie, en daarom wil hy nie trou en kinders hê nie. Bella is in hart en siel 'n kunstenaar maar is deur haar vorige vriend, Leo erg onderdruk en kon later nie meer skilder nie. Wian se jongste broer is Conrad Visser, die beeldhouer, en hy sien dadelik Bella se talent raak en help haar om weer haar skilderwerk op te neem. Intussen groei Wian en Bella se verhouding, maar dan verskyn Leo weer op die toneel en vernietig byna alles. Romanza is LAPA Uitgewers se romansereeks, wat vergelyk kan word met Mills & Boon en Harlequin-romanses. Omdat ons saam is, is Elsa Winckler se jongste romanse. Dit handel oor Bella Mulder, die jongste suster van drie. Haar storie volg op die vorige twee boeke in die reeks wat deur NB Uitgewers gepubliseer is: Omdat jy jy is (Leen se verhaal) en Omdat jy my liefhet (Livie se storie). Elsa Winckler se vorige romanses in die Romanza-reeks sluit die volgende in: -Blameer die skoenlapper (Februarie 2018), -My groot liefde (November 2018), -Want die hart weet (Januarie 2019), -Altyd net jy (Augustus 2019), en -Want hy praat tjoklits (Desember 2019).
Is hy haar liefde werd? Friede Tredoux het 'n slegte stel met 'n branderplankryer afgetrap. Hy't nie gewerk nie en het geen toekomsvisie gehad nie. Sy ontmoet vir Matthys Combrink op Philadelphia terwyl sy en Jody by Leah kuier. Hy bak brood by die plaaslike deli. Sy is 'n arbeidsterapeut op George en begin oefen vir 'n marathon. Tot haar verbasing is Matthys een Saterdagoggend ook daar. Daar is beslis allerhande vibrasies wanneer sy naby hom is, maar sien sy kans vir 'n man wat brood bak vir 'n lewe? Waar pas die boek in? Romanza is LAPA Uitgewers se romansereeks, wat vergelyk kan word met Mills & Boon en Harlequin-romanses. Want hy praat tjoklits is Elsa Winckler se jongste romanse. Haar vorige romanses in die Romanza-reeks sluit die volgende in: • Blameer die skoenlapper (Februarie 2018), • My groot liefde (November 2018), • Want die hart weet (Januarie 2019), en • Altyd net jy (Augustus 2019).
Liefde vind 'n pad (Mega Omnibus)
Liefde vind 'n pad is 'n samestelling van vier van gewilde Elsa Winckler se vorige Romanzas Perfekte formule, Liefde sonder voorbehoud, Byvoordele gewaarborg en Brug na haar hart.
Elena is pas aangestel as die laboratoriumanalis in 'n wynkelder. Ervaring het sy nie, maar sy moet gou leer want hier moet alles vinnig gebeur. Veral vir een man moet sy bontstaan: die onweerstaanbare, humeurige wynboer met die karamelbruin oë en verskeie gebreekte vroueharte op sy kerfstok.
Elena dans egter nie na sy pype nie en maak geen geheim daarvan dat sy nooit op 'n plaas sal aard nie. Buitendien sal dit nooit tussen hulle werk nie want hy verkies 'n meisie met ervaring, en Elena het nog nooit eens 'n vaste verhouding gehad nie.
En tog, ervaring op die gebied van die liefde kan blykbaar verbasend maklik opgedoen
Selfs 'n internasionale model se hartsbegeerte word nie noodwendig vervul nie. Dit weet Lynette maar alte goed sedert hierdie man twee jaar gelede haar lewe ingestap het. Alles het so goed gelyk, tot sy weer New York toe moes gaan.
Van haar ander kant weet hy nie, dié kant wat vermurwe voor hawelose kinders en diere. En sy gaan hom dit nie vertel nie. Ook nie dat sy beplan om 'n wesie aan te neem nie. Hy voel immers nie op sy gemak oor die idee van kinders nie.
Lichen glo sy is 'n koue vrou, maar dan ontmoet sy vir Regard, wat haar bloed laat bruis en haar hartklop op loop jaag. Regard sien egter nie kans vir 'n langtermynverhouding nie, wel vir 'n vriendskap met byvoordele.
Met alle misverstande uit die weg geruim, sluit hulle 'n nuwe ooreenkoms waarin 'n trouring, babas en vir ewig die gewaarborgde byvoordele is, want van wanneer af laat die liefde hom voorskryf?
Eva loop Henno ná vyf jaar onverwags raak en besef sy het hom nog geensins vergeet nie - ook nie die soen van destyds wat haar bestaan tot in sy wortels geruk het nie.
Hulle bring 'n onvergeetlike tydjie in die Tankwa Karoo deur, maar Eva weet daar sal nooit iets blywends tussen hulle kan wees nie, want Henno glo nie aan langtermynverhoudings nie en sy begeer 'n tradisionele sprokieshuwelik met al sy lief en leed.
Eva aanvaar die onvermydelike en gaan weer met Pieter uit. Dit is egter in Japan waar sy dit wat sy nie kon glo nie, voor haar oë sien en weet die brug na haar hart is nie 'n hersenskim nie.
Simoné hou daarvan dat dinge presies volgens haar plan verloop en haar aangetrokkenheid tot Wessel Barendse verloop glad nie volgens planne nie. Veral met haar peetma wat probeer Kupido speel. Maar een van Wessel se glimlagte en haar stomme hart val is sy hande.
Peetma speel Kupido
In Elsa Winckler se jongste reeks is die kinders nie opgewasse teen hul geliefde peetma, Jody, nie. Jody weet instinktief wanneer sy die regte hartsmaat vir een van haar ses peetkinders gevind het. Maar sy weet ook wanneer hulle gereed is vir Liefde met 'n hoofletter. Twee boeke van die Jody-reeks het reeds verskyn: Op die sypaadjie (Desember 2017) en Blameer die skoenlapper (Februarie 2018). My groot liefde verskyn in November 2018 en in 2019 sal 'n verdere twee titels verskyn.
Katryn is tevrede met haar lewe, totdat sy eendag opkyk en 'n groot blonde man met Chris Pine-blou oë in haar deli sien stap. Vir die eerste keer in jare spring haar hart regop met 'n en-wat-het-ons-hier?
Livie Mulder moet vir 'n maand in haar oorlede tante se huis op Greyton gaan bly. Dis beslis nie die ideale bepaling nie, maar sy benodig die erfporsie om 'n belangrike droom te verwesenlik.
Op die dorp moet die handyman Bart Coetzee haar telkemale uit 'n penarie red. Dis ongelukkig dieselfde man wat haar van die eerste oomblik af verkeerd opgevryf het. Hoekom moet hy dan juis só dodelik aantreklik wees? Bart het egter Greyton toe gekom om stil te lewe, en om te probeer ontsnap van die een gebeurtenis wat hom byna vernietig het. Daarom vermy hy nou enige verdere komplikasies - veral vroue - in sy lewe.
Sal Bart kan aanbeweeg, en die hartseer van vier jaar gelede begrawe? Boonop moet Livie ook besluit of sy kans sien vir 'n toekoms saam met hom.
R 79Jy spaar R 196
Drie van Elsa Winckler se gewildste sexy en moderne Satyn-liefdesverhale
Hy het elke sentimeter van haar lyf geliefkoos getroetel. Sy voel beeldskoon en bemin, met 'n nuwe vrede in haar binneste.
Hierdie is 'n Romanza met ongelooflike diepte. Dis ook een van die mees romantiese liefdesverhale wat in 'n lang tyd verskyn het.